Током 1980их Одбојкашки савез Холандије је почео систематски да ради на стварању јаке репрезентације. Подмладили су репрезентацију играчима који су у млађим селекцијама већ остваривали значајније резултате. Тада отпочиње период бољих резултата репрезентације Холандије. Прва медаља је освојена на Европском првенству 1989. у Стокхолму. Свој врхунац ове сјајна генерација је достигла на Олимпијским играма 1996. у Атланти и Европском првенству 1997. у Ајндховену, на којима су освојене златне медаље. Тада долази до смене генерација и репрезентације Холандије почиње да остварује знатно слабије резултате.